|  |  |
| --- | --- |
| Teitl y gweithgaredd: | Ydych chi'n cofio? |
| Disgrifiad: | Gweithgaredd darllen a deall yn seiliedig ar *Y Gelyn ar y Trên* |
| Blynyddoedd ysgol: | CA2 |
| Sgìl Rhaglen Astudio posib: | Darllen |
| Testun T. Llew Jones | *Y Gelyn ar y Trên* |
| Offer angenrheidiol: | * Copïau o'r bennod gyntaf o *Y Gelyn ar y Trên*
* Taflen 'Ydych chi'n cofio?'
 |
| Trefn a awgrymir: | * Darllenwch y stori o'r cychwyn i dud. 8 ' Beth oedd y brys arno?'
* Dosbarthwch gopïau o'r stori a thaflenni 'Ydych chi'n cofio?' i'r dysgwyr eu cwblhau.
* Dyma’r atebion:

1) Dylai Guto fod wedi bod yn yr ysgol. 2) 3ydd o Hydref, 1974 oedd y dyddiad. 3) Maesgwyn oedd enw’r pentref lle roedd Guto’n byw. 4) Y Royal Scotsman oedd enw’r trên roedd Guto’n awyddus i’w weld. 5) Oddi wrth ei dad-cu roedd Guto wedi cael y binociwlars neu’r sbienddrych.6) Roedd y trên wedi arafu rhag ofn bod pobl a phlant o gwmpas. 7) Gwelodd Guto ddau ddyn yn ymladd â’i gilydd yn ffyrnig.8) Yr ansoddeiriau sy’n cael eu defnyddio i ddisgrifio'r dyn yn y cerbyd yw: mawr, cryf, dillad trwsiadus, wyneb coch, gwallt cochlyd.9) Roedd dwylo Guto yn crynu oherwydd ei fod yn ofnus. 10) Roedd Guto yn meddwl nad oedd y dyn a syrthiodd o'r trên ddim yn symud oherwydd ei fod wedi marw. 11) Ystyr rhedeg 'nerth ei draed’ yw rhedeg mor gyflym ag y mae'n gallu. 12) Atebion unigol y dysgwyr.  |
| Gweithgareddau gwahaniaethol: | Gall dysgwyr iau ddarllen tudalen 5 a 6 yn unig gan ateb cwestiynau 1-5. |